Järgnev saade valmis tänu J. Meyeri partneritele ja sõpradele.
"Jumal, tahan muutuda."
"Vabandust, et palun Sul alati kedagi teist muuta."
"Muuda mind."
"Tee seda minu elus."
"Tahan, et oleksid minu üle uhke."
Kui paljud tahavad, et Jumal oleks nende üle uhke?
IGAPÄEVAELU RÕÕMUD
Isekus võrdub surmaga, kuid armastus liitub eluga.
Peaksime paluma Jumalalt,
et Ta aitaks meil iseendast üle saada.
Ma pole nii tähtis, kui arvan end olevat.
Oleme Jumalale tähtsad, kuid sa pole ainus,
kes tahab saada oma tahtmist või ainus, kes peaks seda saama.
Miks peaksin sööma kohas,
mis mulle meeldib, kuid kus Dave ei tahaks süüa.
Kas olen temast tähtsam?
Võin küll rõhuda asjaolule, et töötasin terve nädalavahetus,
kuid ehk on Dave'le isegi raskem istuda ja mind koosolekul kuulata.
Ta on istunud tuhandetel koosolekutel.
Rääkisin talle tänasest teemast
ja keegi meie meeskonnast ütles, et on seda tuhandeid kordi kuulnud.
Vaatamata sellele on ta osavõtlik,
naerab minu naljade üle ja teeb mulle komplimente.
Ta teeb ka tööd, kuid teisel viisil.
Sageli keskendume liialt iseendale, mõeldes vaid enda vajadustele.
Me pole ainsad inimesed.
Niikaua, kui jääme isekateks, siis oleme õnnetud.
Vaatame 1. Timoteose 5:6 laiendatud tõlget.
"See, kes elab enesele,
ajades taga isekaid naudinguid, pakkudes endale luksust
enese rahuldamiseks, on kui elusalt surnud."
Küll on see hea kirjakoht!
Kõik minu enesekesksed aastad, mil hoolisin vaid enda heaolust.
Kõik pidid tegema mind õnnelikuks.
Jah, olin sel ajal kristlane.
Uskusin Kristusesse,
kuid ei teadnud midagi sellest, mida täna teile räägin.
Kas kujutate ette, kui palju on õnnetuid kristlasi?
Seda üksnes seetõttu,
et nad ei tea, kuidas vaimselt küpseks saada.
Probleem pole nende tahtes, vaid nende oskamatuses.
Loomupärane on tõmbuda tagasi, kui miski hakkab haiget tegema.
Kui räägin alandumisest,
siis tähendab see, et enne naudingut tuleb alati valu.
Enesele suremine hõlmab alati hingepiina,
millele järgneb ülevoolav rõõm.
Ristilöömine eelneb ülestõusmisele.
Reede tuleb alati enne pühapäeva.
Me anname enne ja siis saame tagasi.
Külvame enne ja siis lõikame.
See on Piibli sõnum.
Jumal töötab nii.
Elades enesekeskselt, pidades silmas iseend,
siis oled surnud, isegi kui sa elad.
Mida see tähendab?
Kui saad ka oma tahtmise, siis oled sisemiselt surnud.
Tunned end halvasti.
Jumal ütles mulle: "Arvad, et võitsid, kuid kaotasid."
Miks ma jälle nii käitusin?
Dave tunded olid saanud haavata
ning pidin end halvasti tundma, kui läksime temaga välja sööma.
Ikka ja seesama rada.
Lõpuks nõustusin siis vabandama.
Ta andis heldelt andeks.
Parem on õppida, et sa ei pea alati oma tahtmist saama.
Kas arvate, et vajate seda?
Kas minu sõnum jõuab kohale?
Kuidas on teiega seal rõdudel?
Näen teid küll.
Kui paljud teist vajavad seda?
Hea küll.
Aastaid tagasi olin enesekeskne hellitatud kristlasest jõmpsikas.
Juhtisin piibliõpet ning kogesin enda elu jaoks kutset.
Ma poleks eales jõudnud siia,
kui oleksin Jumala tööd oma elus takistanud.
Paljud on kutsutud, kuid vähesed on valitud.
Nii paljud saaksid Jumala jaoks midagi ära teha,
kuid selleks peame küpseks saama ning see ei ole lihtne teekond.
See pole lihtne, kuid see-eest väärt läbimist.
Lamasin kord hommikul voodis ja mõtlesin harjumuslikult endast.
Tegin endale plaane ja mõtlesin,
kuidas saaksin panna kedagi tööle, et vähendada oma töömahtu.
Mõtlesin, kuidas Dave'i takistada minemast golfi mängima,
et ta oleks vaid minuga koos.
Mõtlesin endale ja mida inimesed ei tee minu heaks.
Püha Vaim hakkas minuga tööle.
Ta ütles, et laman voodis ja ajan end vaikselt närvi.
Oled halvas tujus juba enne kui paned oma jalad maha.
Oled juba otsustanud, et kui midagi läheb teisiti..
"Kui peaksin kööki jõudes.."
"Kui lapsed on jätnud eilsest õhtust nõud pesemata.."
Mõned teist on juba otsustanud,
et kui lahkute koosolekult ja teie maja on korrastamata..
Lähete koju ja käitute, nagu te poleks koosolekul olnudki.
Peale seda peavad kõik mind silmakirjalikuks.
Lamasin ja Püha Vaim kõnetas mind sel teemal.
Nägin kui nägemust.
Mitte avatud nägemust, kuid see kerkis mu sees esile.
Püha Vaim näitas, et olen kui robot.
Saatan paneb minusse mõtteid ning keerab mind üles.
Seepärast olingi terve päev selline: "Mis minust saab?"
Georgia, saite oma tahtmise.
Uskumatu.
Uskumatu, mida Jumal on teinud selle robotiga.
Armastan teid ka.
1. Johannese 3:14.
Isekus võrdub surmaga, kuid armastus võrdub eluga.
Unusta isekus ja mõtle hommikul, mida saaksid kellelegi teisele teha.
See on nüüd mulle harjumuseks.
Mõtlen harjumuslikult igal päeval mõnele heateole,
mida saan teistele teha ja teen seda teadlikult.
Mõtlen, kellega päeval kohtun, ehk saan teda õnnistada.
"Jumal, aita mul teha kompliment igale inimesele, kellega kohtun."
Õnnistuseks olemine nõuab mõtisklemist.
Galaatia 6:10 kirjutatakse,
et oleksime selles kindlameelsed, eriti enda usukaaslaste osas.
1. Tessaloonika 5:15 öeldakse, et otsiksime viise hea tegemiseks.
Kõigile.
Otsi seda, mitte ära oota tundeid.
Püüdle ja liigu selle poole.
Saatan kardab kedagi, kes käib armastuses.
See isik on kui väljas tema haardeulatusest.
Peame olema innukad, et käia armastuses.
Samuti järjekindlad.
1. Johannese 3:14:
"Me teame, et oleme tulnud surmast ellu,
sest me armastame vendi (kaaskristlaseid).
Kes ei armasta, see jääb (püsivalt vaimulikku) surma."
Kas panite tähele?
Loen teile veelkord.
"Me teame, et oleme tulnud surmast ellu,
sest me armastame vendi (kaaskristlaseid)."
Sa ei räägi kellestki taga, kui armastad teda.
Kui sa armastad kedagi,
siis sa ei mõista kiirelt hukka ega kritiseeri.
Kui armastad kedagi, siis aitad täita nende vajadused.
Me ei saa kergekäeliselt armastusest rääkida.
Kiitus Issandale!
Armastan Sind Jumala enda armastusega.
Soojad kallistused.
Ma lihtsalt ei kannata seda.
Mine kallista kedagi ja ütle, et armastad Jumala armastusega.
Mida sa teed kellegi heaks?
Kus oled, kui kellelgi on vajadus?
Kui kiirelt hakkame kritiseerima?
Kui kiirelt me andestame?
Armastus andestab.
Armastus ei ärritu kergelt.
See on kannatlik ja lahke.
Võime armastusest rääkida, kuid tegelikkuses on see enamat.
Armastus väljendub selles, kuidas inimesi kohtleme.
Mitte kuidas nad meid kohtlevad, vaid kuidas meie nendega käitume.
Tee, nagu tahad, et sulle tehakse, mitte ära tee, nagu sulle tehakse.
1. Johannese 3:14:
"Me teame, et oleme tulnud surmast ellu,
sest me armastame vendi (kaaskristlaseid).
Kes ei armasta, see jääb (püsivalt vaimulikku) surma."
Kui paljud tahavad oma rõõmu suurendada?
Räägin teile raudkindlast viisist.
Lõpeta iseendale mõtlemine ning õnnista kedagi teist.
Kui hakkad jälle endale mõtlema, siis keeldu seda edasi mõtlemast.
Ei!
"Jumal, näita kedagi, kellele saan olla õnnistuseks."
Kui hakkad end taas haletsema, siis hülga see mõte koheselt ja ütle:
"Suren enesehaletsusele ega panusta kadedusele enam aega,
vaid leian viise, kuidas olla õnnistuseks neile.
Otsustan olla teistele õnnistuseks ja Jumal hoolitseb minu eest."
Markuse 8:31-36.
"Ja Jeesus hakkas neid õpetama, et Inimese Poeg
peab palju kannatama ning hüljatama vanemate.."
Jeesus istus oma jüngritega ja ütles: "Ma pean kannatama.
Mind pannakse proovile ning hüljatakse."
"Ma suren,
kuid pärast kolmandat päeva tõusen aga taas."
Arvan, et jüngrid olid nii šokeeritud,
et ei kuulnudki osa, et Jeesus tõuseb üles.
"Ja ta rääkis seda üsna avalikult (otseselt ja üheselt mõistetavalt).
Ja Peetrus viis ta kõrvale
(seisis tema ette) ning hakkas teda noomima."
Isegi peale seda kasutas Jumal Peetrust võimsalt.
Meiegi jaoks on lootust.
Kui paljud nõustuvad?
Peetrust kannustas hirm.
"Aga Jeesus pöördus, vaatas jüngritele ja sõitles Peetrust:
"Tagane, minust Saatan.." (ingl k)
Jeesus teadis, et probleem pole Peetruses,
vaid Saatan töötas läbi Peetruse hirmu.
Tema hirm oli kannatuste, tagakiusu ja piina osas.
Hämmastav, kuidas liha
tahab välja rabeleda kõigest ebamugavast.
Ma ei räägi teile midagi, mida ei ole Jumalalt kuulnud.
Teid õpetades õpin ise ka.
Püüan seda lihtsaks teha.
Kitsas tee viib ellu, kuid lai tee viib hävitusse.
Kitsal teel pole ruumi minu ega sinu lihalikule loomusele.
See viib eluni, mis on väärt elamist.
"Tagane minust, Saatan,
sest sa ei mõtle Jumala, vaid inimese viisil!" (ingl k)"
"Ja Jeesus kutsus rahvahulga koos oma jüngritega enese juurde
ja ütles neile: "Kui keegi tahab käia minu järel,
siis ta salaku (hüljaku, unustagu, ignoreerigu) oma mina
ja võtku oma rist ja järgnegu mulle.."
See ei tähenda, et sa
ei saa midagi omada või midagi meeldivat teha.
See ei tähenda, et sa ei või oma elu nautida.
Hoopis vastupidi.
Omand ei tee meid õnnelikuks, vaid meie suhtumine.
Jumal võib anda sulle häid asju, kui saad elada nendega või nendeta.
Jumal võib anda sulle soovitud ametikõrgenduse,
kui tahad seda õigetel motiividel, mitte turvalisuse tagamiseks.
Me oleme küll maailmas, kuid ei peaks olema selle moodi.
Galaatia 6:14 ütles Paulus,
et maailm on temale ristilöödud ja tema on maailmale kui ristilöödud.
Mida ta sellega mõtles?
Galaatia 2:20 ütles ta:
"..nüüd ei ela enam mina, vaid Kristus elab minus.
Ja mida ma nüüd elan ihus,
seda ma elan usus Jumala Pojasse, kes mind on armastanud
ja on iseenese loovutanud minu eest."
Mida ta sellega mõtles?
Mis mõttes Kristus elab temas?
Ta mõtles üksmeelt Jumalaga.
Kristus tema sees juhtis asju.
Paulus ütles sellega, et lihalik pool on temas surnud,
et Jumal saaks läbi tema tööd teha.
Suremiseks peab surema.
Huvitav, et Paulus ütles seda
20 aastat pärast Kristuse kohtamist Damaskusel teel.
Loetu hämmastas mind.
Vahel inimesed ja Saatan
tahavad panna meid mõtlema, et esmaspäeval saame päästetud,
kuid kolmapäevaks peaks protsess valmis olema.
Oleme kõik teekonnal Jumalaga.
See kulgeb aust ausse ja samm sammu haaval.
Filipi 3:13: "ma ei arva endast, et ma selle olen kätte saanud,
ühte aga ma ütlen:
Ma unustan kõik, mis on taga, ja sirutun eesoleva poole.."
Piiblis öeldakse, et me
ei peaks armastama maailma ega selles olevaid asju.
Meile kõigile meeldivad asjad, seega seda pole mõtet teeselda.
Mulle meeldivad ilusad asjad.
Mida Paulus mõtles sellega,
et maailm on temale ristilöödud ja tema on maailmale kui ristilöödu.
Usun, et ta mõtles sellega,
et võib omada asju ja tunda neist rõõmu,
kuid ka ilma nendeta suudab ta oma elu nautida.
Jumal ei taha, et oleksime vaesed, vaid et need ei omaks meie südant.
Me võime asju soovida, kuid mitte neid ihaldada.
Iha varastab sinu rõõmu.
Hetkest, mil hakkad midagi himustama,
olgu selleks uus auto, maja, teatud suhe või ametikoht,
siis seesama himu hakkab sinu rõõmu röövima.
Nüüd sa ei saa neid omamata olla õnnelik.
"Pean abielluma, saama lapsi,
hankima uue maja, auto, saama ametikõrgendust."
"Ma pean ja pean."
Ma elan kenas majas ja olen selle üle õnnelik.
Mulle võib seal olles ümbrus rohkem meeldida,
kuid olen rahul ka hotellitoas, mis ei pruugi olla kõige ilusam.
Sellel on valge-sinisega vaip,
punane tool ja vannitoa valgus teeb mind näost kollaseks,
valamu kohal olev tuli piriseb ning föön kui möirgab.
Sinu rõõm ei sõltu välisest.
Olen koju jõudes õnnelik, kuid saan teile ausalt öelda,
et oleksin õnnelik ka siis, kui peaksin majast korterisse kolima.
Pead leidma õnne Jumalas, mitte asjades.
Meil peab olema asjade osas õige suhtumine.
Armasta Jumalat, naudi asju, kuid ära lase neil Jumala kohta võtta.
Ära lase neil röövida Jumala kohta.
Kui mõtled, et sa ei saa milletagi olla õnnelik,
siis on Kurat saanud kontrolli.
Ära hoia asjadest kinni.
Ole teenija, mitte omanik.
Kõik on sulle kui Jumala kink
ja kui Ta tahab seda tagasi, siis tagasta see kiirelt.
Seetõttu on andmine niivõrd tähtis.
Kui Jumal palub sul anda midagi ning sul on raske lahti lasta,
siis on su süda selle küljes.
Seepärast palub Jumal meid loovutada asju,
mis näivad mõistetamatuna.
See ei näi arukana.
Jumal testib sind, et näha, kui olulised on sulle asjad.
1. Timoteose 6.
Kuidas saame olla maailmas, kuid mitte maailmast?
Meil peab olema õige suhtumine.
Kui tahad tööl mingit ametikõrgendust
ja palvetad selle pärast, siis ole hea tööline.
Palveta ja kui see on õige, siis lase Jumalal töötada.
Kui keegi teine saab selle, siis ole nende pärast õnnelik.
Ole õnnelik ka sel juhul.
Mis kasu on sellest,
kui sinu stangel on kristlik kleebis või kaelas kristlik ehe,
kui räägid taga teisest töötajast, kuna ta sai ametikõrgenduse?
1. Timoteose 6:6 laiendatud tõlge:
"Jumalikkus koos rahuloluga on tõeliselt suur tuluallikas
(sisemine rahulolu on tõeliselt külluslik tulu).
Ei ole me ju midagi toonud maailma,
nii ei suuda me ka midagi maailmast ära viia."
Ära raiska oma elu asjadele, mida sa ei saa surres kaasa viia.
"Kui meil on aga elatist ja ihukatet, siis olgu neist meile küll."
Ärge kurvastuge, sest Jumal ei taha meile üksnes seda anda,
kuid paljud inimesed oleksid täna toidu üle kirjeldamatult õnnelikud.
Tean inimesi, kes arvaksid, et on keset ilmselget ime,
kui keegi tuleks nende külla ning kaevaks neile kaevu,
et nad ei peaks iga päev kõndima kuus tundi,
et saada mudast putukatega vett.
Lääneühiskonnas on meile nii palju antud,
et oleme peaaegu ära rikutud.
Seetõttu on meile oluline mitte lasta asjadel meid kontrollida.
See ei tähenda, et Jumal ei taha meid õnnistada.
Õnnistuste osas on Tema lapsed eelisjärjekorras.
Jumal on öelnud,
et oleme pea ja mitte saba, üleval ja mitte all.
Elame riigis, kes ei pea teistelt riikidelt laenama.
Usun, et Jumal tahab,
et meil oleks õigsus, rahu ja rõõm Pühas Vaimus.
Jumala Kuningriigi hüved on üksnes Tema lastele,
kuid Ta ei taha, et meil oleksid need, et saaksime olla õnnelikud.
Kui me ei saa olla nendeta õnnelikud,
siis me ei ole õnnelikud ka neid saades.
Kui sa ei ole orus õnnelik, siis ei ole sa seda ka mäetipus.
Tean, et mõned teist ei usu mind.
"Kui vaid saaksin selle, siis ma oleksin õnnelik."
Tammusin sellel rajal pikka aega.
"Kui ma teeksin seda, siis oleksin õnnelik.
Kui ma ei peaks seda tegema, siis ma oleksin õnnelik.
Kui Dave teeks seda, siis ma oleksin õnnelik.
Kui lapsed teeksid seda, siis ma oleksin õnnelik."
Vahel annab Jumal meile asju,
et näidata, et me ei ole nendega õnnelikud.
Kui paljud mõistavad,
et see rahuldab hetkeks, toomata püsivat rahulolu?
Probleem ei ole omandis vaid meis endas.
Tänulik hoiak teeb sind õnnelikuks.
Olen hommikul ärganud ja öelnud enne tõusmist:
"Tänan Jumal, et saan kõndida, rääkida, näha, kuulda
lükata oma jalad üle voodiääre, panna need maha ning seista."
Ehk on ka vaatajate seas isikuid, kes ei saa seda teha.
Sinagi saad olla mõne teise asja eest tänulik.
Me kõik saame olla millegi eest tänulikud.
Tänulikkus toob enesega rahulolu.
Rahulolu on Jumalale hinnaline.
Apostel Pauluski ütles, et on seda õppinud.
See ei istutatud temasse, vaid ta õppis seda.
Filipi 4:12:
"Oskan elada kehvalt ja oskan elada ka jõukalt,
olen kõigega ja kõigi oludega tuttav.."
Käes on aeg rõõmustada.
Tunnen, et olen täna teile kui ema.
Tahaksin meeleldi mõningaid raputada.
Selleks et öeldu jõuaks kohale.
Saa sellele pihta!
Ära raiska taaskord üht aastat
käies ühe ja sama mäe ümber, ajades taga üht miraaži teise järel,
lootes ekslikult, et see täidab sinu vajaduse.
Aga otsige esmalt Jumala riiki ja tema õigust,
siis seda kõike antakse teile pealegi!
Olge üksmeelsed Jumalaga.
Sinu riik tulgu, sinu tahtmine sündigu.
"Jumal, kui ma ei saa head öelda, siis aita mul hoida suud kinni."
"Aita mul mitte kritiseerida, mõista kohut ja tujutseda."
"Jumal, tahan muutuda."
"Vabandust, et palun Sul alati kedagi teist muuta."
"Muuda mind."
"Tee seda minu elus."
"Tahan, et oleksid minu üle uhke."
Kui paljud tahavad, et Jumal oleks nende üle uhke?
Piiblis öeldakse, et oleme Jumala esindajad või saadikud.
Meie peegeldame Teda maailmale.
Kui tohutu vastutus.
Galaatia 2:20 ütleb Paulus,
et nüüd ei ela enam mina, vaid Kristus elab minus.
Paulus ütles, et peab igapäevaselt endale surema.
Sageli tähendab see, et peame keelduma iseenda tahtest,
et saaksime elada elu, mida Jumal tahab meile anda.
Pakun täna teile õpetust
"Kaitse oma südant" (ingl k "Guard Your Heart").
Peame olema ettevaatlikud, mida laseme enda südamesse.
Hoia enda süda Jumala ees puhas ning su elu on rahuldustpakkuv.
Samuti tahame saata sulle teose "Start Your New Life Today".
Seda raamatut saad kasutada, et aidata alles usule tulnuid,
et nad õpiksid elama seda elu täisväärtuslikult.
Sinu südame peale käib nähtamatu vaime sõda.
Mitmed ohud saavad seda nõrgestada või hävitada.
Jumal on andnud sulle vahendid oma südame kaitsmiseks.
Õpi oma südame olukorda uurima ja püsima vaimselt tervena.
Joyce DVD-seeria "Guard Your Heart".
CD tellides saate kaasa teose "Start Your New Life Today".
Tellimiseks külasta saiti www.joycemeyer.org
Need raamatud toovad nende ellu muutuse.
See puudutab nende südant.
Paljud muutuvad.
Armastus asendab nendes oleva viha.
Tahan südamest tänada J. Meyer'it ja tema partnereid.
Teie töö on siin hämmastav.
Toote Jumala valgust nende inimesteni.
Vaata, kuidas saad tuua muutust..
..kellegi ellu teises maailma otsas!
Teenistuse projektidega tutvumiseks külasta ekraanil olevat aadressi.
Tõlge: Mailis Mägi
Saade valmis tänu J. Meyeri partneritele ja toetajatele.